CELEX: 32021R0426
Language: lv
Date: 2021-03-10 00:00:00
Title: Komisijas Īstenošanas regula (ES) 2021/426 (2021. gada 10. marts), ar ko attiecībā uz atļauju lietot Lactococcus lactis (NCIMB 30160) par barības piedevu visu sugu dzīvniekiem labo Īstenošanas regulu (ES) Nr. 1263/2011 (Dokuments attiecas uz EEZ)

11.3.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 84/18
               
            
         KOMISIJAS ĪSTENOŠANAS REGULA (ES) 2021/426
         (2021. gada 10. marts),
         ar ko attiecībā uz atļauju lietot Lactococcus lactis (NCIMB 30160) par barības piedevu visu sugu dzīvniekiem labo Īstenošanas regulu (ES) Nr. 1263/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Ar Komisijas Īstenošanas regulu (ES) Nr. 1263/2011 (2) preparātu Lactococcus lactis NCIMB 30160 atļāva 10 gadus lietot par barības piedevu visu sugu dzīvniekiem.
                  
               
                     (2)
                  
                  
                     Pēc tam atļauja attiecībā uz piedevas sastāvu tika grozīta ar Komisijas Īstenošanas regulu (ES) 2020/1092 (3) saskaņā ar Regulas (EK) Nr. 1831/2003 13. panta 2. punktu.
                  
               
                     (3)
                  
                  
                     Paredzētās izmaiņas neattiecās uz Īstenošanas regulā (ES) Nr. 1263/2011 noteikto atļaujas derīguma termiņu, kam bija jābūt spēkā līdz 2021. gada 26. decembrim. Tomēr Īstenošanas regulas (ES) 2020/1092 pielikumā kļūdaini norādīts, ka Lactococcus lactis NCIMB 30160 atļaujas derīguma termiņš ir spēkā līdz 2030. gada 16. augustam. Tāpēc ar Īstenošanas regulu (ES) 2020/1092 minētā kļūda tika iekļauta Īstenošanas regulā (ES) Nr. 1263/2011.
                  
               
                     (4)
                  
                  
                     Tādēļ skaidrības un juridiskās noteiktības labad Īstenošanas regula (ES) Nr. 1263/2011 ir jālabo attiecībā uz Lactococcus lactis NCIMB 30160 atļaujas derīguma termiņu.
                  
               
                     (5)
                  
                  
                     Īstenošanas regulā (ES) 2020/1092 tika paredzēts, ka piedevas Lactococcus lactis NCIMB 30160 atļaujas nosacījumu grozījums attiecas tikai uz piedevas sastāvu. Netika minēta vajadzība mainīt minētās piedevas atļaujas derīguma termiņu. Turklāt Regulas (EK) Nr. 1831/2003 9. panta 8. punktā noteikts, ka atļaujas piešķir uz desmit gadiem, un no šāda noteikuma nevar atkāpties, grozot atļaujas nosacījumus. Turklāt arī pēc Īstenošanas regulas (ES) 2020/1092 pieņemšanas Lopbarības piedevu reģistrā norādītais piedevas Lactococcus lactis NCIMB 30160 atļaujas derīguma termiņš joprojām bija 2021. gada 26. decembris. Ja ierosinātais labojums netiktu piemērots ar atpakaļejošu spēku, tiktu pārkāpts uzņēmēju nediskriminācijas princips, jo piedevas Lactococcus lactis NCIMB 30160 atļaujas derīguma termiņa pagarināšana no Īstenošanas regulas (ES) 2020/1092 spēkā stāšanās dienas būtu nepamatoti izdevīga vienīgi uzņēmējiem, kuri tirgo vai izmanto minēto piedevu. Turklāt šajā gadījumā atpakaļejošs spēks netiek uzskatīts par tādu, kas ietekmē attiecīgo uzņēmēju tiesisko paļāvību. Visbeidzot, ierosinātais labojums tiek veikts ar krimināltiesībām nesaistītā kontekstā, ņemot vērā to, ka Īstenošanas regulā (ES) 2020/1092 nepareizi norādītais atļaujas derīguma termiņš radies kļūdas dēļ. Tādēļ šī regula būtu ar atpakaļejošu spēku jāpiemēro no Īstenošanas regulas (ES) 2020/1092 spēkā stāšanās dienas.
                  
               
                     (6)
                  
                  
                     Lai saglabātu ieinteresēto personu tiesisko paļāvību un tādēļ, ka ierosinātais labojums tiek piemērots ar atpakaļejošu spēku, šai regulai būtu jāstājas spēkā steidzamības kārtā.
                  
               
                     (7)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) Nr. 1263/2011 pielikumu labo tā, kā izklāstīts šīs regulas pielikumā.
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2020. gada 16. augusta.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 10. martā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  Komisijas Īstenošanas regula (ES) Nr. 1263/2011 (2011. gada 5. decembris) par atļauju izmantot Lactobacillus buchneri (DSM 16774), Lactobacillus buchneri (DSM 12856), Lactobacillus paracasei (DSM 16245), Lactobacillus paracasei (DSM 16773), Lactobacillus plantarum (DSM 12836), Lactobacillus plantarum (DSM 12837), Lactobacillus brevis (DSM 12835), Lactobacillus rhamnosus (NCIMB 30121), Lactococcus lactis (DSM 11037), Lactococcus lactis (NCIMB 30160), Pediococcus acidilactici (DSM 16243) un Pediococcus pentosaceus (DSM 12834) kā barības piedevas visām dzīvnieku sugām (OV L 322, 6.12.2011., 3. lpp.).
         
            (3)  Komisijas Īstenošanas regula (ES) 2020/1092 (2020. gada 24. jūlijs), ar ko attiecībā uz atļauju lietot Lactococcus lactis (NCIMB 30160) par barības piedevu visu sugu dzīvniekiem groza Īstenošanas regulu (ES) Nr. 1263/2011 (OV L 241, 27.7.2020., 10. lpp.).
      
      
         
            PIELIKUMS
            Īstenošanas regulas (ES) Nr. 1263/2011 pielikumā ierakstu par piedevu Lactococcus lactis NCIMB 30160 ar identifikācijas numuru 1k2082 labo šādi:
            
                         
                     
                     
                        slejā “Atļaujas derīguma termiņš” datumu “16.8.2030.” aizstāj ar “26.12.2021.”.